रिटायर्ड टीचर्स ने डीए राशि अदा करने की उठाई मांग
रिटायर्डटीचर एंड वेलफेयर एसोसिएशन की मासिक मीटिंग सरकारी कन्या प्राइमरी स्कूल, चुंगी खाना रोड़ में अध्यक्ष पूर्ण सिंह सेठी की अध्यक्षता में सम्पन्न हुई। जिसमें पंजाब सरकार द्वारा डीए की बकाया राशि का अभी तक भुगतान ना किए जाने के बारे में विचार-विमर्श किया गया।
सदस्यों ने कहा कि राज्य सरकार कर्मचारियों पेंशनर्स के साथ भेदभाव का रवैया अपना रही है, जिसके चलते उनमें रोष का माहौल है। उन्होंने कहा कि पहले से मंजूर की गई मांगे पूरी करने की बजाय टालमटोल का रवैया अपनाया जा रहा है। सदस्यों ने मांग की है कि डीए की राशि अदा की जाएं और मेडिकल भत्ता में बढ़ौतरी की जाएं। चेतावनी देते हुए कहा कि अगर सरकार ने उनके साथ न्याय ना किया तो संघर्ष करने से पीछे नहीं हटा जाएगा। इस अवसर पर प्रेमनाथ सेठी, दीवान चंंद, बलविन्द्र पाल शर्मा, जसवंत सिंह कैलवी, काहन चंद भी उपस्थित थे। -चावला
मीटिंग के दौरान जानकारी देते हुए रिटायर्ड टीचर्स।
hin_Deva hin_Deva hin_Deva hin_Deva